Toimintaelokuvat näyttävät naisvihamielisiltä, mutta kertovat ennen kaikkea miesten ahdistuksesta – ja silti niistä voi nauttia

Olen vasta viimeisen vuoden aikana ymmärtänyt, miten amerikkalaisista toimintaelokuvista voi nauttia, kirjoittaa Arttu Seppänen.

Kun Tom Cruisen aurinkolasit räjähtivät, kaikki oli selvää.

John Woon ohjaama Mission: Impossible 2 on Cruisen tuottaman kuusiosaisen elokuvasarjan sekopäisin. On vuosi 2000, ja elokuvan alussa Cruisen näyttelemä hahmo Ethan Hunt kiipeää vuoren päälle ilman apuvälineitä pelkässä hihattomassa paidassa ja khakihousuissa. Viereen lentää helikopteri, josta aurinkolasipäinen pukumies ampuu pienen raketin, jonka sisältä Cruise kaivaa aurinkolasit. Hän laittaa lasit päähänsä, ja ne esittävät videoviestin: